**ПРОФЕСИОНАЛНА ГИМНАЗИЯ ПО ИКОНОМИЧЕСКА ИНФОРМАТИКА “ДЖОН АТАНАСОВ”**

7700 Търговище, ул. “ Братя Миладинови “ № 42 , п.к. 79, тел./факс 64309

е mail : pgii @mail.bg

**ДО**

**ВСИЧКИ ЗАИНТЕРЕСОВАНИ ЛИЦА**

ПОКАНА

За представяне на оферта за участие в обществена поръчка, на основание на чл.20, ал.4, т.3 от ЗОП- Директно възлагане

Предмет на поръчката:

I. Обособена позиция 1: „ Специализиран транспорт на ученици за учебната 2024-2025г. по маршрутно направление: гр. Търговище- с. Баячево- с. Кралево – гр. Търговище

II. Обособена позиция 2: „ Специализиран транспорт на ученици за учебната 2024-2025г. по маршрутно направление: гр. Търговище- с. Пролаз - с. Презвитер Козма- гр. Омуртаг – гр. Търговище

УВАЖАЕМИ ДАМИ И ГОСПОДА,

Поканата е с оглед необходимостта от възлагане на поръчка с предмет специализиран транспорт на пътуващи ученици през учебната 2024/2025 година с автобусен транспорт на територията на община Търговище по маршрутни направления в две обособени позиции:

I. Обособена позиция 1: „ Специализиран транспорт на ученици за учебната 2024-2025г. по маршрутно направление: гр. Търговище- с. Баячево- с. Кралево – гр. Търговище;

II. Обособена позиция 2: „ Специализиран транспорт на ученици за учебната 2024-2025г. по маршрутно направление: гр. Търговище- с. Пролаз - с. Презвитер Козма- гр. Омуртаг – гр. Търговище,

и сключен договор с Община Търговище.

За осигуряване на по-голяма конкуренция и възможност за избор, ВЪЗЛОЖИТЕЛЯТ е взел решение заинтересованите лица да предоставят оферти, като изпълнят изискванията на Възложителя.

УКАЗАНИЯ КЪМ УЧАСТНИЦИТЕ

РАЗДЕЛ I. ОБЩИ УСЛОВИЯ

1. Описание на предмета на поръчката - Специализиран превоз на пътуващи ученици през учебната 2024/2025 година с автобусен транспорт на територията на община Търговище по маршрутни направления:

I. Обособена позиция 1: „ Специализиран транспорт на ученици за учебната 2024-2025г. по маршрутно направление: гр. Търговище- с. Баячево- с. Кралево – гр. Търговище;

II. Обособена позиция 2: „ Специализиран транспорт на ученици за учебната 2024-2025г. по маршрутно направление: гр. Търговище- с. Пролаз - с. Презвитер Козма- гр. Омуртаг – гр. Търговище,

Възможност за представяне на варианти в офертите: Не се допускат варианти в офертите.

Срок за изпълнение на поръчката: Срокът за изпълнение на поръчката е една учебна година и започва да тече от 16.09.2024 г. до 30.06.2025 г. включително. Прогнозен брой учебни дни - 185. За периода 01.07.2025 г. - 14.07.2025 г., с оглед провеждане на лятна производствена практика с ученици, ВЪЗЛОЖИТЕЛЯТ си запазва правото за удължаване на срока на договора при необходимост.

Транспортното обслужване не се извършва през неучебните дни по време на ваканции или през учебните дни с провеждане на обучение от разстояние в електронна среда (ОРЕС), обявени със заповед на министъра на образованието и науката, министъра на здравеопазването, кмета на община Търговище или друг компетентен орган.

Транспортното обслужване може да се извършва и само за част от пътуващите ученици при наличие на обявена епидемична обстановка за страната или за общината със заповед на министъра на здравеопазването или друг компетентен орган. В този случай и при намаляване броя на пътуващите ученици, възложителят съвместно с фирмата-превозвач, извършваща транспортната услуга с два автобуса, създава организация за пътуване само с един автобус, при условие че броят на седящите места в автобуса е по-голям или равен на броя на пътуващите по график ученици.

Обща максимална прогнозна стойност на поръчката е : 46 930,65 лв. без ДДД / четиридесет и шест хиляди деветстотин и тридесет лева и 65 ст./ или 56 316,78 лв. с ДДС / петдесет и шест хиляди триста и шестнадесет лева и 78 ст./ , разбита по обособени позиции, както следва:

4.1. По I Обособена позиция е 22 230,00 лв. /двадесет и две хиляди двеста и тридесет лв./ без ДДС или 26 676,00 лв. /двадесет и шест хиляди и шестотин седемдесет и шест лв. ./ с ДДС.

4.2. По II Обособена позиция е 24 700,65 лв. / двадесет и четири хлляди и седемстотин лв. и 65 ст. / без ДДС или 29 640,78 лв. / двадесет и девет хиляди шестотин и четиридесет лв. и 78 ст. / с ДДС.

**5.** Цената е:

5.1.По I Обособена позиция цената е в размер до 2,28 лв. (два лв. и двадесет и осем ст. ) с включен ДДС или до 1,90 лв. (един лев и деветдесет ст.) без ДДС, за километър пробег за автобус и включва всички разходи на ИЗПЪЛНИТЕЛЯ за извършване на транспортното обслужване, като ВЪЗЛОЖИТЕЛЯТ не дължи никакви други разноски, неустойки или разходи, направени от ИЗПЪЛНИТЕЛЯ. При извършване на транспортното обслужване по маршрутно направление при условията на т.7.2 от този раздел (с автомобили до 22 места, включително) максималният размер на средствата за компенсиране на километър от общия пробег по маршрутното направление е в размер на до 50 на сто от максимален размер на средствата за компенсиране по изречение едно. Участник, чието ценово предложение надхвърля горепосочената максимално допустима цена за километър пробег за автобус от посочената ще бъде отстранен от участие в процедурата.

5.2. По II Обособена позиция цената е в размер до 1,52 лв. (един лв. и петдесет и две ст.) с включен ДДС или до 1,27 лв. (един лев и двадесет и седем ст.) без ДДС, за километър пробег за автобус и включва всички разходи на ИЗПЪЛНИТЕЛЯ за извършване на транспортното обслужване, като ВЪЗЛОЖИТЕЛЯТ не дължи никакви други разноски, неустойки или разходи, направени от ИЗПЪЛНИТЕЛЯ.

**6.** Общият дневен пробег както следва:

|  |  |  |  |  |  |
| --- | --- | --- | --- | --- | --- |
| № | Маршрутно направление | **Общ дневен пробег(км.)** | **Максимален размер/и на средствата за компенсиране на разходите за един километър от общия дневен пробег(лв.)** | **Размери на средствата за компенсиране на общия дневен пробег** | |
| **без ДДС** | **с ДДС** |
| **1** | **2** | **3** | **4** | **5** | **6** |
| 1. | гр. Търговище - с. Баячево - с. Кралево - гр. Търговище” | 60 | 2,28 | 114,00 | 136,80 |
| 2. | гр. Търговище - с. Пролаз - с. Презвитер Козма – гр. Омуртаг - гр. Търговище | 100 | 1,52 | 126,67 | 152,00 |

**7.** Транспортното обслужване се извършва с автобус, който трябва да отговаря на нормативните технически изисквания, да осигурява седящи места за всички пътуващи ученици /22/ и придружаващите ги лица (при необходимост).

7.1. С един автобус:

|  |  |  |  |  |  |
| --- | --- | --- | --- | --- | --- |
| № | Маршрутно направление | Категория на необходимия автобус  (с до 22) | Минимален брой седящи места за пътуващите | Минимален резерв от свободни седящи места  (5% от к. 4) | Минимален общ брой седящи места в автобуса (к.4+к.5) |
| 1 | 2 | 3 | 4 | 5 | 6 |
| 1. | гр. Търговище - с. Баячево - с. Кралево - гр. Търговище” | над 22 седящи места | 55 | 3 | 58 |
| 2. | гр. Търговище - с. Пролаз - с. Презвитер Козма – гр. Омуртаг - гр. Търговище | до 22 седящи места | 15 | 1 | 16 |

7.2.Транспортното обслужване може да се организира и извършва с два автомобила до 22 седящи места, включително при спазване на условията т. 7 и т. 5 изр. 2 от този раздел.

**8**.За осъществяване на поръчката е необходимо участникът да притежава 1 (един) брой резервен автобус с 22 седящи места / допостима е и т. 7.2/. Резервният автобус не следва да се приповтаря с редовно предложените автобуси.

**9**. Услугата се финансира с целеви средства от републиканския бюджет.

**10**.Плащането ще се извършва от възложителя по сметка на изпълнителя в срок от 7 /седем/ дни след превеждане на средствата от републиканския бюджет по бюджета на възложителя, въз основа на представена фактура от страна на изпълнителя и справка за извършения през отчетния период пробег от страна на изпълнителя.

11.Срок на валидност на офертите до 15.09.2024 г. През този срок участниците са обвързани с условията на представените от тях оферти.

РАЗДЕЛ II. ТЕХНИЧЕСКА СПЕЦИФИКАЦИЯ И ПРОЕКТ НА ДОГОВОР- представени са на отделни файлове.

РАЗДЕЛ III. ИЗИСКВАНИЯ КЪМ УЧАСТНИЦИТЕ

Общи изисквания:

Участник може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги, съгласно законодателството на държавата, в която то е установено.

Изисквания към личното състояние на участниците:

ВЪЗЛОЖИТЕЛЯТ отстранява от участие в процедурата участник, за когото са налице обстоятелствата на чл. 54 ал. 1 от ЗОП. Участниците следва да се запознаят с изискванията на чл. 54 ал. 1 от ЗОП и чл. 56 от ЗОП и да попълнят Приложение 1.

Критерии за подбор:

Изпълнителят е длъжен:

Да притежава валиден Лиценз за извършване на превоз на пътници на територията на Република България или Лиценз на Общността, издаден от Министъра на транспорта, информационните технологии и съобщенията или упълномощено от него длъжностно лице, и да притежават документи, които се изискват от Закона за автомобилните превози, Наредба № 33 от 03.11.1999 г. за обществен превоз на пътници и товари на територията на Република България. Автобусите, с които ще се извършва специализирания превоз на ученици да са включени в Лиценза на превозвача.

Други основания за отстраняване

Възложителят ще отстрани от участие в процедурата:

Участници, които са свързани лица. "Свързани лица" са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

Участник за който е налице обстоятелствата по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;

Участник, който не изпълни условие, посочено в поканата;

Участник, който е предложил цена за изпълнение на поръчката, по-висока от определената от Възложителя в настоящата покана

Преди сключването на договора Възложителят ще изиска от участника, определен за изпълнител, да предостави актуални документи, удостоверяващи липсата на основанията за отстраняване от поръчката. Документите се представят и за подизпълнителите и третите лица, ако има такива. Възложителят няма да изисква документи, които вече са му били предоставени от участника или са му служебно известни.

РАЗДЕЛ IV. УСЛОВИЯ И РЕД ЗА ПРЕДОСТАВЯНЕ НА ДОКУМЕНТАЦИЯТА ЗА УЧАСТИЕ И ОФЕРТАТА

Документацията за участие в процедурата се предоставя безплатно и може да се изтегли от интернет сайта на ПГИИ „ Джон Атанасов“ - Търговище <http://info-2500601@edu.mon.bg/>, раздел „Профил на купувача”- Покани

Офертите трябва да се изготвят в съответствие с изискванията на възложителя и трябва да бъдат получени в ПГИИ „ Джон Атанасов “, гр. Търговище, ул. Братя Миладинови“№ 42, етаж 3, Канцелария, в срока посочен в поканата. Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от възложителя адрес преди изтичане на срока за подаване на офертите.

Офертата се представя в един екземпляр, в запечатан непрозрачен плик от участника или от упълномощен от него представител. Върху плика участникът посочва име на участника, адрес за кореспонденция, телефон и по възможност факс и електронен адрес и наименование на поръчката.

Офертата трябва да бъде подписана от законно оторизирания представител на участника съгласно търговската му регистрация или от надлежно упълномощено/и лице или лица с нотариално заверено пълномощно.

Всички необходими документи, които участникът представя с офертата, следва да бъдат във вида, посочен в настоящата покана.

До изтичането на срока за подаване на офертите всеки участник може да промени, да допълни или да оттегли офертата си.

Всеки участник има право да представи само една оферта.

Подадените оферти се вписват във входящ регистър по реда на тяхното постъпване като върху плика се отбелязват поредният номер, датата и часът на получаването им, за което на приносителя се издава документ.

Възложителят няма да приема за участие в процедурата и ще връща незабавно на участниците оферти, които са представени след изтичане на крайния срок за получаване, или в незапечатан, прозрачен или скъсан плик, като това обстоятелство се отбелязва в регистъра.

Срок за получаване на офертите: 20.08.2024 г. до 10:00 ч.

Офертите се представят в ПГИИ, ул. „ Братя Миладинови“ № 42, етаж 3, Канцелария. Дата и час на отваряне на офертите: 21.08.2024 г. от 10:30 ч.

Място на отваряне на офертите: сградата на ПГИИ „Джон Атанасов“ - Търговище.

РАЗДЕЛ V. СЪДЪРЖАНИЕ НА ОФЕРТАТА:

Декларация за лично състояние и критерии за подбор - по образец / Приложение

1/;

Документи за доказване на предприетите мерки за надеждност, когато е приложимо;

ДЕКЛАРАЦИЯ за съгласие за участие като подизпълнител, когато е приложимо - по образец / Приложение 5/;

Нотариално заверено пълномощно за лицето, което е подписало офертата /ако е приложимо, т.е. когато е лице, различно от представляващия участника по регистрация/;

Техническо предложение, съдържащо:

а) предложение за изпълнение на поръчката в съответствие с техническите спецификации и изискванията на Възложителя - по образец/ Приложение 2/;

Ако участник не представи Предложение за изпълнение на поръчката или представеното от него предложение за изпълнение не съответства на изискванията на Възложителя, той ще бъде отстранен от участие.

Ценово предложение в съответствие с изискванията за Възложителя - по образец/ Приложение 3/;

Ценовото предложение да бъде изписано до стотинка (до втория знак след десетичната запетая), да бъде посочена стойността без ДДС и стойността с ДДС. При грешни изчисления се взема предвид цената изчислена без ДДС. При извършване на транспортното обслужване по маршрутно направление при условията на т.7.2 от РАЗДЕЛ I, в ценовото предложение се посочва общата цена за двата автомобила като се спазват изискванията на т. 5 от РАЗДЕЛ I.

Участникът е единствено отговорен за евентуално допуснати грешки и пропуски в изчисленията на предложените от него цени, което удостоверява с подпис и печат на всеки един документ, включен в ценовото предложение.

Декларация за съгласие от субекта на данните - по образец/ Приложение 4/

РАЗДЕЛ VI. КРИТЕРИЙ ЗА ОЦЕНКА НА ОФЕРТИТЕ.:

Критерият за възлагане е най-ниска цена.

РАЗДЕЛ VII. УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА 1. Разглеждане на постъпилите оферти.

Разглеждането и оценката на офертите и класирането на участниците се извършва от Възложителя. В обявения ден и час за отваряне на офертите е желателно да присъстват представители на участниците.

Публично ВЪЗЛОЖИТЕЛЯТ оповестява ценовите предложения на участниците по реда на постъпване на офертите.

Възложителят разглежда предоставените от участниците документи за съответствието им с критериите за подбор и за липсата на основания за отстраняване на участник.

При положение, че двама или повече участници, които отговарят на критериите за подбор, са предоставили еднаква най-ниска цена, то между тях се провежда жребий за определяне на изпълнител. В празни непрозрачни пликове Възложителят поставя наименованията на участниците в жребия и запечатва пликовете. Пликовете се поставят в кутия, като на всеки от участниците се предоставя възможност, ако има желание, да ги разбърка. Възложителят ще изтегли един от пликовете, ще го отвори и ще оповести /прочете/ от листчето в изтегления плик името на участника, класиран на първо място и съответно определен за изпълнител. След това Възложителят ще отвори и другите пликове в кутията и ще ги покаже на присъстващите.

2. Сключване на договор.

В договора са включени всички предложения от офертата на класирания на първо място участник.

Преди сключването на договор за обществена поръчка Възложителят ще изиска от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Възложителят няма да изисква документи, които вече са му били предоставени от участника или са му служебно известни.

За доказване на липсата на основания за отстраняване участникът, избраният за изпълнител, представя:

за обстоятелствата по чл. 54, ал. 1, т. 1 от ЗОП - свидетелство за съдимост;

за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на участника;

за обстоятелството по чл. 54, ал. 1, т. 6 и по чл. 56, ал. 1, т. 4 - удостоверение от органите на Изпълнителна агенция "Главна инспекция по труда";

Лиценз за извършване на превоз на пътници или товари на територията на Република България с приложено удостоверение за обществен превоз на пътници или товари за всяко превозно средство, включено към Лиценза, с което превозвачът предлага да извършва дейността /Лиценз за извършване на международен превоз на пътници или товари - лиценз на Общността.

Участниците са длъжни да уведомяват възложителя за всички промени в декларираните обстоятелства, писмено в 3-дневен срок от настъпването на съответната промяна

С уважение:

Виолета Вичева-Иванова

Директор на ПГИИ „ Джон Атанасов“- гр. Търговище